שמו של הקרחון ניתן לו בשנת 1960 על ידי הוועדה המייעצת לשמות אנטארקטיים של בריטניה.
הקרחון נקרא על שמו של מתכנן כלי הטיס האמריקאי (ממוצא רוסי) איגור סיקורסקי, חלוץ תעופה אשר תכנן מסוקים מאז 1909; וזאת בדומה לאתרים אחרים בסביבה הנקראים על שמות חלוצי תעופה.
קרחון סיקורסקי
אוניברסיאדת טגו (2003)
ג'וג'ו סיווה
ג'ואל ג'ואני "ג'וג'ו" סיווה (באנגלית: Joelle Joanie "JoJo" Siwa; נולדה ב-19 במאי 2003) היא רקדנית, זמרת, שחקנית ואושיית יוטיוב אמריקאית. היא ידועה בשל הופעתה במשך שתי עונות בסדרה רקדניות קטנות יחד עם אמה, ג'סלין סיווה, ובסינגלים שלה "Boomerang" ו-"Kid in a Candy Store". ג'וג'ו מפרסמת מדי יום סרטונים מחייה היומיומיים בערוצי היוטיוב שלה, "JoJo Siwa TV" ו-"It's JoJo Siwa". מעריציה מכונים "Siwanat".
קריירה.
במאי 2016 הוציאה סיווה את הסינגל "Boomerang" העוסק בבריונות רשת. הסינגל נמכר בלמעלה מ-2 מיליון עותקים, והגיע למעמד פלטינה כפול בארצות הברית. הווידאו קליפ של הסינגל זכה ליותר מ -450 מיליון צפיות ביוטיוב, וקיבל למעלה מ־2.5 מיליון לייקים. שנה לאחר מכן היא הוציאה את הסינגלים "Kid in a Candy Store" ו-"Hold the Drama". בשנת 2018 היא הוכרזה על ידי Vivid Seats כ"פריצת השנה".
ב-2018 כיכבה בסדרת הרשת "The JoJo &amp; BowBow Show Show" עם כלבתה BowBow. באותה שנה היא השתתפה בסרט Blurt עם ג'ייס נורמן וב-"Lip Sync Battle Shorties" עם ניק קאנון.
בשנת 2020 הופיעה ברשימה השנתית טיים 100 של מגזין טיים. היא הגיעה למקום השני בעונה ה-30 של רוקדים עם כוכבים.
היא נכללה ברשימת פורבס 30Under30 לשנת 2022.
חיים אישיים.
סיווה ידועה בלבישת קשתות גדולות וצבעוניות בשיערה. בינואר 2020, בגיל 16, קנתה ג'וג'ו בית ב-3.5 מיליון דולר.
סיווה יצאה מהארון כחלק מהקהילה הגאה ברשתות החברתיות בינואר 2021. לאחר שנשאלה מה המשיכה שלה, סיווה הצהירה שהיא לא מתייגת את המיניות שלה מכיוון שהיא "לא באמת יודעת את התשובה הזו". בפברואר 2021 הודיעה שהיא במערכת יחסים עם חברתה הטובה קיילי פרו שביקשה ממנה להיות בת הזוג שלה כחודש לפני כן. בהמשך הצהירה שהיא פאנסקסואלית, גיי וקוויר.
א-בינארי
גיי ויליג'
זכות הצעקה (אלבום)
זכות הצעקה הוא אלבום האולפן השלישי של להקת הרוק הישראלית נקמת הטרקטור. האלבום יצא לאור בפברואר 1992, על ידי חברת התקליטים נענע דיסק. האלבום הוא אלבום רוק מתקדם, רוק אלטרנטיבי ורוק ישראלי. האלבום הופק על ידי מרטין ראסל והוקלט באולפני D.B. האלבום כלל שני שירים שנהפכו ללהיטים, "ג'ונגל פיתוח" ו"היא".
היסטוריה.
לאחר יציאת האלבום נקמת הטרקטור של הלהקה בשנת 1990 הסצנה הישראלית של שנות התשעים קיבלה את הלהקה באהדה רבה. מהר מאוד מיהרו בחברת נענע דיסק להחתים את הלהקה לאלבום נוסף תוך כדי שהלהקה הייתה בעיצומו של מסע הופעות כדי לעודד את מכירות האלבום. הלהקה אספה חומרים במשך כמה חודשים ולאחר מכן עברה להקליט באולפני DB את השירים החדשים. את כל שירי האלבום כתב אבי בללי, ובשביל ההקלטה גויס המפיק המוזיקלי האנגלי מרטין ראסל. את הקלטות האלבום סיימה הלהקה בחודש אוגוסט 1991 וההקלטות עברו לניהולם של טכנאי ההפקה ראסל ועוזריו דדי טל, גיורא פרבר, עמי איילי ובועז עצמון ומנהל ההפקה יואב רייס. על כל התהליך פיקח ניצן זעירא, מנהל חברת התקליטים נענע דיסק. בפברואר 1992 יצא לאור באופן רשמי האלבום עם השם "זכות הצעקה", שנלקח מהמושג זכות הצעקה שטבע הסופר יוסף חיים ברנר ומתייחס לזכות המחאה וחופש הביטוי. האלבום אמנם לא נחל הצלחה מסחרית גדולה כמו אלבומם הראשון, אך הוא קיבל ביקורות טובות מאוד, ונמכר בלמעלה מ-10,000 עותקים.
יון איזאגירה
לואיס מאייר
יחסי דנמרק–קרואטיה
יחסי דנמרק–קרואטיה הם היחסים הדו-צדדיים בין קרואטיה לבין דנמרק. היחסים בין שתי המדינות מתוארים כ"מצוינים", "ידידותיים" ו"מפותחים".
דנמרק תמכה באופן פעיל בהצטרפות קרואטיה לאיחוד האירופי ולנאט"ו. היום, שתי המדינות הן חברות מלאות של האיחוד האירופי ונאט"ו.
היסטוריה.
בעקבות קבלת העצמאות הקרואטית מהרפובליקה הפדרלית הסוציאליסטית של יוגוסלביה, דנמרק הכירה בעצמאות קרואטיה ב-15 בינואר 1992, ושתי המדינות כוננו יחסים דיפלומטיים ב-2 בינואר 1992. מאז שתי המדינות חתמו על 26 הסכמים.
בשנת 2005 דנמרק השיקה תוכנית בקרואטיה במטרה לתרום לפיתוח של המנהל הציבורי. הסיוע הדני הסתכם ב-13.5 מיליון קרונה דנית.
בשנת 2012 היצוא הקרואטי הסתכם בסך 39.6 מיליון דולר בעוד היצוא הדני הסתכם בסך 110 מיליון דולר.
יחסים פוליטיים.
ב-21 באוקטובר 2014 העניקה מרגרטה השנייה, מלכת דנמרק לנשיא קרואטיה איוו יוסיפוביץ' את עיטור מסדר הפיל, המסדר הגבוה ביותר של דנמרק.
ביוני 2015 אזרח דני בשם אולריק גרוסל האגנסן נעצר על ידי המשטרה הקרואטית בשטח ההפקר הידוע כ"ליברלנד" בין קרואטיה לבין סרביה. גרוסל האגנסן נלקח מעבר לגבול קרואטיה והושם במעצר בית למשך 5 ימים לפני שנשפט ל-15 ימי מאסר, מה שגרם להפגנות מחאה בדנמרק.
נציגויות דיפלומטיות.
קרואטיה מחזיקה בדנמרק שגרירות בקופנהגן וקונסוליית כבוד באורהוס, ואילו דנמרק מחזיקה בקרואטיה שגרירות בזאגרב ו-3 קונסוליות בדוברובניק, רייקה, וספליט.
ארז'י פלוטאי
ארז'י פלוטאי (בהונגרית: Palotai Erzsi; אוראדיה, 24 בספטמבר 1907 – בודפשט, 19 באוגוסט 1988) הייתה שחקנית, סופרת, מתרגמת ספרותיהודייה-הונגרייה. אחותה של בוריש פלוטאי (1904–1983), אשתו של אלדאר קומלוש (1892–1980).
ביוגרפיה.
פלוטאי נולדה במשפחה יהודית כבתם של ארמנד פלוטאי (פולק) ומרגיט פרידמן (1880–1969). סבא וסבתא שלה היו מסעדנים וסוחרי יין. פלוטאי סיימה קורס מסחרי בקושיצה לשם עברה המשפחה עוד בילדותה. היא למדה לאחר מכן באוניברסיטת קארל בפראג. משנת 1928 התגוררה בבודפשט. פלוטאי עבדה כקלדנית ואת הקריירה שלה החלה כזמרת שאנסונים על במת התיאטרון. ב־30 בדצמבר 1937 נישא לאלדאר קומלוש בבודפשט. במהלך מלחמת העולם השנייה לא יכלה לעבוד בשל החוקים האנטי יהודיים, החוק היהודי השני והחוק היהודי השלישי שפורסמו בהונגריה, לכן השתתפה בפעילות האומנותית של אומיקה - ההתאחדות הלאומית היהודית-הונגרית לחינוך, המקום היחיד שיכלה לעבוד. היא גורשה למחנה ריכוז בשנת 1944. לאחר מלחמת העולם השנייה הייתה חברה בקברט הפודיום ובתיאטרון הקומדיה של בודפשט. בשנת 1956 ערכה את ערב הסולו הראשון שלה בתיאטרון פטפי, ומאז היא הופיעה רק לבדה.
וייפורוויב
מילוט ראשיקה
מילוט ראשיקה (או מילוט ראשיצה נולד ב-28 ביוני 1996) הוא כדורגלן קוסובני, המשחק בנוריץ' סיטי ובנבחרת קוסובו בעמדת הקיצוני.
קריירה.
ראשיקה שיחק בקבוצת הנוער של וושטרייה הקוסובנית כשהיה בן 14. באוגוסט 2013, לאחר תקופת ניסיון בגנט הבלגית, הוא סירב להצעה מהמועדון הבלגי וערך את הופעת הבכורה שלו במדי וושטרייה הבוגרת, כשהיה רק בגיל 16.
ב-10 בספטמבר 2014, עבר ראשיקה לויטסה ארנהיים ההולנדית לתקופת ניסיון והופיע בקבוצת הנוער של המועדון.
ב-10 בפברואר 2015, חתם ראשיקה על חוזה מקצועי לשלוש שנים בויטסה ארנהיים.
ב-30 ביולי 2015, ערך ראשיקה את הופעת הבכורה שלו במדי ויטסה ארנהיים במסגרת מוקדמות הליגה האירופית נגד סאות'המפטון.
ב-9 באוגוסט 2015, ערך ראשיקה את הופעת הבכורה שלו בליגה ההולנדית, באותו משחק רשם ראשיקה בישול והמשחק הסתיים בתוצאת שוויון מול קבוצת וילם II.
ב-20 בספטמבר 2015, ראשיקה כבש את שערו הראשון במדי ויטסה נגד דה חראפסחאפ במסגרת הליגה.
באותה העונה (2015/2016) רשם ראשיקה מתוך 31 הופעות בליגה הולנדית, 8 שערים ו5 בישולים.
בעונת 2016/2017 הגיע ראשיקה עם ויטסה עד לגמר הגביע ההולנדי ואף זכה עמה בגביע, שנחשב לתואר הראשון שהקבוצה השיגה בתולדותיה.
באותה העונה הגיע ראשיקה למקום ה-4 בטבלת הבישולים של הליגה ההולנדית עם 10 בישולים.
ב-31 בינואר 2018, חתם ראשיקה בורדר ברמן הגרמנית בסכום של כ-6.5 מיליון יורו.
ב-3 בפברואר 2018, ערך ראשיקה את הופעת הבכורה שלו במדי המועדון נגד שאלקה 04, כששיחק בהרכב הפותח במשחק במסגרת הבונדסליגה.
ב-12 במרץ 2018, כבש ראשיקה את שערו הראשון שלו במועדון נגד פ.צ. קלן במסגרת הבונדסליגה, המשחק הסתיים בתוצאה 3 - 1 לורדר ברמן.
בעונת 2018/2019 הגיע ראשיקה עם הקבוצה לשלב חצי הגמר של הגביע הגרמני, כשהיווה חלק משמעותי בניצחונות על הקבוצות בורוסיה דורטמונד ושאלקה 04. בחצי גמר הגביע הגרמני שיחקה ורדר ברמן נגד באיירן מינכן, הקבוצה הפסידה לבאיירן מינכן 2 - 3. באותו המשחק רשם ראשיקה שער ובישול.
ב-22 ביוני 2021 חתם ראשיקה במדיה של נוריץ' סיטי העולה החדשה ל-פרמייר ליג לארבע עונות, סכום ההעברה לא פורסם.
קריירה בינלאומית.
ראשיקה זומן לנבחרת אלבניה כשהיה רק בן 19, וערך את הופעת הבכורה שלו בנבחרת הלאומית ב-29 במרץ 2016, כשעלה מהספסל בדקה ה-61 במשחק נגד נבחרת לוקסמבורג. ראשיקה ערך רק 2 הופעות במדים האלבניים. ב-15 באוגוסט 2016, הוכרז שראשיקה עבר לנבחרת קוסובו לאחר שפיפא הודיעה ששחקנים שנולדו בקוסובו שמשחקים בנבחרות שונות, רשאים לעבור לנבחרת קוסובו. ראשיקה אף התראיין על המעבר שלו לנבחרת קוסובו ואמר: "זו לא החלטה נגד אלבניה אלא יותר החלטה לגבי קוסובו, שם נולדתי וגדלתי. אני רוצה לתרום לנבחרת קוסובו בצעד הראשון שלה".
ב-5 בספטמבר 2016, ערך ראשיקה את הופעת הבכורה שלו במדי נבחרת קוסובו נגד נבחרת פינלנד. ב-14 באוגוסט 2018, כבש ראשיקה את שערו הראשון במדי הנבחרת הקוסובנית נגד נבחרת איי פארו, המשחק הסתיים בתוצאה 1-1.
תארים.
הגביע ההולנדי